**МЕЖДИНЕН ДОКЛАД ЗА ДЕЙНОСТТА**

**30 юни 2017**

**Описание и преглед на дейността на Дружеството**

Ръководството представя своя междинен доклад за дейността и междинен финансов отчет на Шабла Енерджи ЕООД (Дружеството) за периода, приключващ на 30 юни 2017 г., изготвен в съответствие с Международните стандарти за финансово отчитане (МСФО), приети от Европейския съюз (ЕС). Междинният финансов отчет не е одитиран.

Основната дейност на Дружеството е организация, управление и експлоатация на вятърни електроцентрали и проекти за алтернативна енергия от възобновяеми енергийни източници. През 2017 г. Дружеството продължава да произвежда и да продава електрическа енергия на Енерго-Про Продажби АД съгласно договор за снабдяване с електрическа енергия, подписан през 2010 г.

Финансовият резултат след данъци на Дружеството за периода, приключващ на 30 юни 2017 г., е печалба в размер на 130 хиляди лева (30 юни 2016 г.: 63 хиляди лева).

**Управление на риска**

Финансовите инструменти на Дружеството включват парични средства по банкови сметки, краткосрочни вземания, краткосрочни задължения и лихвоносни заеми и привлечени средства. Основната цел на тези финансови инструменти е да се осигури финансиране за дейността на Дружеството. Дружеството е изложено на риск от промени в пазарните нива на лихвените проценти главно по отношение на дългосрочните си задължения по заеми с плаващи лихвени проценти. Дружеството управлява лихвения риск, като поддържа балансиран портфейл от дългове и привлечени средства с фиксирани и променливи лихвени проценти. Дружеството осъществява сделки, деноминирани в чуждестранна валута, във връзка с финансирането и дейността си. Основната част от сделките на Дружеството са в евро и тъй като българският лев е обвързан с еврото при фиксиран курс, валутният риск се счита за нисък. Дружеството не използва никакъв специален финансов инструмент, за да хеджира този риск. Основният кредитен риск, на който е изложено Дружеството, е свързан с неговите вземания и парични средства по банкови сметки. Ефективното управление на ликвидността на Дружеството предполага осигуряване на достатъчно оборотни средства, главно чрез сделки с българско електроразпределително дружество – Енерго-Про Продажби АД, както и използването на лихвоносно финансиране от свързани лица и банки.

**Информация за важни събития, настъпили през шестмесечието, и за тяхното влияние върху резултатите във финансовия отчет**

През периода, приключващ на 30 юни 2017 г. няма важни събития или такива от съществено значение за дейността на Дружеството.

**Информация относно сделките, сключени между емитента и свързани лица, през отчетния период**

Следващата таблица представя сделките между Дружеството и неговите свързани лица за шестмесечния период, приключващ на 30 юни 2017 г. и 30 юни 2016 г., и салдата към 30 юни 2017 г. и 31 декември 2016 г.:

**МЕЖДИНЕН ДОКЛАД ЗА ДЕЙНОСТТА**

**30 юни 2017 г.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *Свързано лице* |  | *Върнати заеми на свързано лице през периода* |  | *Разходи за лихви* |  | *Префакту-рирани услуги* |  | *Задължения към свързани лица* |  | *Вид на сделките* |  | *Вид на връзката със свързаното лице* |
|  |  | **хил. лв.** |  | **хил. лв.** |  | **хил. лв.** |  | **хил. лв.** |  |  |  |  |
|  |  |  |  |  |  |  |  |  |  |  |  |  |
| ВГЕ 1 ЕООД  |  | - |  | - |  | 9 |  | 44 |  | Префактурирани административни разходи |  | Компания майка |
| ВГЕ 1 ЕООД  |  | - |  | 17 |  | - |  | 1,087 |  | Заеми, получени от свързано лице |  | Компания майка |
| Еко Ветро Енерджи ЕООД |  | 14 |  | 1 |  | - |  | 67 |  | Заеми, получени от свързано лице |  | Дружество под общ контрол |
| **2017 г.**  |  | **14** |  | **18** |  | **9** |  | **1,198** |  |  |  |  |
| ВГЕ 1 ЕООД  |  | - |  | - |  | 14 |  | 33 |  | Префактурирани административни разходи |  | Компания майка |
| ВГЕ 1 ЕООД |  | - |  | 17 |  | - |  | 1,077 |  | Заеми, получени от свързано лице |  | Компания майка |
| Еко Ветро Енерджи ЕООД |  | - |  | 2 |  | - |  | 80 |  | Заеми, получени от свързано лице |  | Дружество под общ контрол |
| **2016 г.** |  | **-** |  | **19** |  | **14** |  | **1,190** |  |  |  |  |

**Движение по заемите, получени от свързани лица**

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| В началото на периода | 1,157 |  | 1,114 |
| Получени заеми | - |  | 69 |
| Начислени лихви | 18 |  | 39 |
| Платена главница по заеми | (14) |  | (68) |
| Валутни курсови разлики | (7) |  | 3 |
| В края на периода | **1,154** |  | **1,157** |

Дружеството е получило заеми от компанията майка ВГЕ 1 ЕООД и Еко Ветро Енерджи ЕООД (дружество под общ контрол). Условия по договорите за заем са обобщени по-долу:

**1. Заем, предоставен от ВГЕ 1 ЕООД на 2 август 2010 г.:**

* Първоначален лимит по заема – 1,050 хил. евро и 150 хил. щатски долара. Съгласно анекс от 24 декември 2014 г. лимитът е предоговорен на 2,000 хил.евро.
* Цел – финансиране покупката на ветрогенератор
* Падеж – 3 години след дата на договора, която е 2 август 2010 г. Съгласно анекс от 24 декември 2014 г. матуритетът на заема е удължен до 2 август 2017 г.
* Договорена лихва – 4% годишно над тримесечния EURIBOR или LIBOR за съответния период за депозитите в евро и щатски долари. Плащането (главница и лихва) ще се извършва на датата на падежа, като лихвите се начисляват за всеки тримесечен период.

**МЕЖДИНЕН ДОКЛАД ЗА ДЕЙНОСТТА**

**30 юни 2017 г.**

**2.** През 2011 г. Дружеството получава финансиране от компанията майка ВГЕ за оперативни разходи в размер на 123 хил. лева.

Дружеството възнамерява да капитализира заемите, получени от компанията майка ВГЕ-1 ЕООД. На 24 юли 2017 г. е подало искова молба в Търговския регистър за назначаване на вещи лица, които да оценят заемите. Към датата на одобрение на настоящия отчет процедурата не е стартирана.

**3. Заем, предоставен от Еко Ветро Енерджи ЕООД (дружество под общ контрол)**

* Лимит до 100 хил.евро
* Падеж – 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро;
* Плащането (главница и лихва) се извършва на датата на падежа на заема, като лихвите се начисляват за всеки тримесечен период.

През юни 2014 г. Дружеството е рефинансирало заем, предоставен от Банк Позитив Креди ве Калкънма Банкасъ А.С. в Демир Ханл Банк (Холандия) Н.В. през месец юни 2014 г. Основните условия по този договор са обобщени по-долу.

Общият размер на заема е до 10,000 хил. евро, като средствата са разпределени поравно между ВГЕ 1 ЕООД, Еко Ветро Енерджи ЕООД и Шабла Енерджи ЕООД. Всяко едно от трите дружества е кредитополучател, длъжник, съдлъжник и взаимен гарант по договора за кредит, като всеки един от кредитополучателите отговаря солидарно заедно с всички останали кредитополучатели за всички непогасени суми. Във всички случаи всеки кредитополучател ще отговаря като съдлъжник и взаимен гарант на останалите кредитополучатели за суми до 11,000 хил. евро.

Джем Ширин Ерхан Озил

Управител Управител

Шабла Енерджи ЕООД

26 юли 2017 г.

София, България